PERS)
 ПОДЧАСТ А — ПЕРСОНАЛ ЗА ТЕХНИЧЕСКО ОБСЛУЖВАНЕ НА СИСТЕМИ ЗА ОСИГУРЯВАНЕ НА БЕЗОПАСНОСТ ПРИ УПРАВЛЕНИЕ НА ВЪЗДУШНОТО ДВИЖЕНИЕ
 РАЗДЕЛ 1 — ОБЩИ ИЗИСКВАНИЯ
 ATSEP.OR.100 Приложно поле
 а)
 В настоящата подчаст се определят изискванията, на които трябва да отговаря доставчикът на услуги по отношение на обучението и оценката на компетентността на персонала за техническо обслужване на системи за осигуряване на безопасност при управление на въздушното движение (ATSEP).
 б)
 Минималните изисквания във връзка с обучението и оценката на компетентността на ATSEP, на които трябва да отговарят доставчиците на услуги, кандидатстващи за ограничен сертификат в съответствие с точка ATM/ANS.OR.A.010, букви а) и б), и/или деклариращи своите дейности в съответствие с точка ATM/ANS.OR.A.015, може да бъдат определени от компетентния орган. Тези минимални изисквания се основават на квалификацията, опита и наскоро придобития опит за поддържане на конкретно оборудване или типове оборудване и гарантиране на еквивалентно ниво на безопасност.
 ATSEP.OR.105 Програма за обучение и оценка на компетентността
 В съответствие с точка ATM/ANS.OR.B.005, буква а), точка 6 доставчикът на услуги с нает персонал за техническо обслужване на системи за осигуряване на безопасност при управление на въздушното движение изготвя програма за обучение и оценка на компетентността, която да обхваща задълженията и отговорностите, упражнявани от този персонал.
 Когато ATSEP e нает от организация, с която е сключен договор, доставчикът на услуги гарантира, че този ATSEP е получил съответното обучение и компетентност, предвидени в настоящата подчаст.
 ATSEP.OR.110 Водене на документация
 В допълнение към точка ATM/ANS.OR.B.030, доставчикът на услуги с нает ATSEP поддържа документация за цялото обучение, завършено от ATSEP, както и за оценката на компетентността на ATSEP и предоставя тази документация:
 а)
 при поискване — на съответния служител от ATSEP;
 б)
 при поискване и със съгласието на ATSEP — на новия работодател, когато ATSEP бъде нает от нова организация.
 ATSEP.OR.115 Владеене на езици
 Доставчикът на услуги гарантира, че служителите от ATSEP владеят свободно езика (или езиците), необходим(и) за изпълнението на техните задължения.
 РАЗДЕЛ 2 — ИЗИСКВАНИЯ ЗА ОБУЧЕНИЕ
 ATSEP.OR.200 Изисквания за обучение — общи разпоредби
 Доставчикът на услуги гарантира, че ATSEP:
 а)
 е преминал успешно:
 (1)
 основното обучение, посочено в точка ATSEP.OR.205;
 (2)
 обучението за квалификация, посочено в точка ATSEP.OR.210;
 (3)
 обучението за квалификационен клас по системи и оборудване, посочено в точка ATSEP.OR.215;
 б)
 е преминал продължаващото обучение в съответствие с точка ATSEP.OR.220.
 ATSEP.OR.205 Основно обучение
 а)
 Основното обучение на персонала за техническо обслужване на системи за осигуряване на безопасност при управление на въздушното движение включва:
 (1)
 предметите, темите и подтемите, съдържащи се в допълнение 1 („Основно обучение — общо“);
 (2)
 когато това е от значение за дейностите на доставчика на услуги — предметите, съдържащи се в допълнение 2 („Основно обучение — по направления“).
 б)
 Доставчикът на услуги може да определи най-подходящите образователни изисквания за кандидатстващите за ATSEP и съответно да адаптира броя и/или нивото на предметите, темите и подтемите, посочени в буква а), когато това е уместно.
 ATSEP.OR.210 Обучение за квалификация
 Обучението за квалификация на персонала за техническо обслужване на системи за осигуряване на безопасност при управление на въздушното движение включва:
 а)
 предметите, темите и подтемите, съдържащи се